AaB's pokal-exit betyder, at klubben nu skal fokusere 100 % på ligaen

Tirsdag aften måtte AaB igen gå fra banen uden en sejr, da det blev til et 0-2 nederlag til Esbjerg i pokalturneringen. Dermed forsvandt den sidste sandsynlige mulighed for AaB, hvis klubben skal spille med i en europæisk turnering i næste sæson. Det faktum bekymrer dog ikke målmand Karim Zaza - Som sæsonen er forløbet, er det nok ikke lige Europa, vi skal bruge så meget tid på. Det ville være godt at komme videre for at have noget at se frem til, men vi er klar over, at vi har et lidt større problem i den hjemlige liga, og det skal løses, før vi tænker på alt muligt andet, siger Zaza til sporten.tv2.dk. Kampen mod Esbjerg udstillede endnu engang AaB's manglende evne til at score mål. I sæsonens første ni hjemmekampe har AaB således kun scoret 6 mål. Kun oprykkerne fra Horsens har en dårligere statistik en AaB. AaB har lige nu de tre angribere Daniel Fredheim Holm, Chris Rolfe og Marcus Tracy på skadeslisten.